Diana Muldaur

Diana Muldaur (s. 19. elokuuta 1938 Brooklyn, New York, Yhdysvallat) on yhdysvaltalainen näyttelijä, joka tunnetaan parhaiten rooleistaan TV-sarjoissa Sheriffi McCloud,  Star Trek – uusi sukupolvi ja L.A. Law.

Muldaur aloitti näyttelijänuransa vuonna 1954 pienellä roolilla TV-sarjassa The Secret Storm. Tämän jälkeen hän esiintyi pienissä rooleissa useissa TV-sarjoissa. Vuonna 1969 hän sai roolin TV-sarjassa The Survivors, jossa hän esiintyi kaikkiaan kymmenessä jaksossa. Vuosina 1970–1977 hän esiintyi TV-sarjassa Sheriffi McCloud kaikkiaan 15 jaksossa Chris Coughlinin roolissa. Viimeksi hän on esiintynyt ääninäyttelijänä Batman-animaatiossa vuonna 1993.

Muldaur esiintyi 1960-luvulla myös Broadwaylla kaikkiaan kolmessa eri produktiossa.

Muldaur oli naimisissa tuottaja Robert Dozierin kanssa lokakuusta 1981 aina hänen kuolemaansa asti tammikuussa 2012.

Yhdysvaltalaiset televisionäyttelijät
Star Trek
Vuonna 1938 syntyneet
Elävät henkilöt